Zhantas/Cleaned-Uzbek_Wikipedia huggingface dataset:
Litos

Carlos Manuel de Oliveira Magalhães (1974-yil 25-fevral, Portu, Portugaliya) – Litos nomi bilan tanilgan, portugaliyalik sobiq professional futbolchi, markaziy himoyachi sifatida oʻynagan.

Litos toʻqqiz mavsum davomida Primeira Ligada 226 ta uchrashuvda maydonga tushgan va 21 ta gol urgan. Asosan Boavista F.C. klubi safida oʻynagan, klub bilan 2001-yilda milliy chempionatda gʻalaba qozongan. Shuningdek, Litos bir necha yil davomida Ispaniyaning La Liga chempionatida Málaga CF klubi safida toʻp surgan.

 Klubdagi faoliyati 
Litos 1974-yil Portu shahrida tugʻilgan, futbolchilik faoliyatini Boavista klubida boshlagan. S.C. Campomaiorense, GD Estoril Praia va Rio Ave FC klublarida ijara asosida oʻynaganidan soʻng, Litos Boavista klubiga qaytib kelgan. 2000-2001 yillarda klubning jamoa sardori sifatida Primeira Ligadagi yagona chempionlik unvonini qoʻlga kiritishda oʻz hissasini qoʻshgan. Litos Pedro Emanuel bilan kuchli himoya juftligini tashkil etdi. Keyinchalik Emanuel Portu klubiga oʻtgan.

2001-yilda Litos La Ligada ishtirok etuvchi klub Malaga CF bilan shartnoma imzolagan va Andalusiyadagi faoliyati davomida turli voqealarni boshdan kechirgan. Litos ikki mavsum davomida asosiy tarkibda va qolgan uchta mavsumda jami 20 ta oʻyinda maydonga tushgan. 2005—2006-yilgi mavsumida Malaga klubi quyi ligaga tushib ketadi va bu liga doirasida Litos atigi sakkiz marta maydonga tushgan. Besh yil davomida Litos vatandoshlari Edgar va Duda bilan birga toʻp surgan.

Litos 2006—2007-yilgi mavsumda Académica de Coimbra klubi tarkibiga qoʻshilgan. Litos birinchi mavsumda asosiy tarkib oʻyinchisi boʻlgan va keyingi mavsumda klubnig ortiqcha futbolchisi deb topilgan va 2008-yil yanvar oyida Avstriya Bundesligasining SV Salzburg klubiga oʻtgan. 2008-yilgi mavsumning oxirida futbolchilik faoliyatini yakunlagan.

 Milliy terma jamoadagi faoliyati 
Litos Portugaliya milliy terma jamoasi safida oltita oʻyinda maydonga tushgan. Uning terma jamoadagi ilk oʻyini 1999-yil 10-fevralda Parijda Gollandiyaga qarshi oʻrtoqlik uchrashuvda boʻlgan, bunda Litos atiga uch daqiqa maydonda harakat qilgan va oʻyin 0:0 hisobi bilan yakunlangan. Shuningdek, Litos 1996-yilgi Yozgi Olimpiya oʻyinlarida ham Portugaliya milliy terma jamoasi tarkibida oʻynagan.

 Yutuqlari 
Boavista

 Primeira Liga: 2000—2001
 Taça de Portugaliya: 1996—1997
 Supertaça Cândido de Oliveira: 1997 

Malaga

 UEFA Intertoto kubogi: 2002

 

Turkum:Ispaniyadagi portugaliyalik muhojir sportchilar
Turkum:Ispaniyadagi muhojir erkak futbolchilar
Turkum:Portugaliya olimpiya futbolchilari
Turkum:Portugaliya terma jamoasi futbolchilari
Turkum:Portugaliya U21 terma jamoasi futbolchilari
Turkum:Portugaliya yoshlar terma jamoasi futbolchilari
Turkum:Málaga CF futbolchilari
Turkum:La Liga oʻyinchilari
Turkum:G.D. Estoril Praia futbolchilari
Turkum:Primeira Liga futbolchilari
Turkum:Erkaklar futbol markaziy himoyachilari
Turkum:Portugaliyalik erkak futbolchilari
Turkum:Yashayotgan insonlar
Turkum:1974-yilda tugʻilganlar
Nizar Issaoui

Nizar Issaoui (1987-yil 30-sentyabr – 2023-yil 13-aprel) – tunislik professional futbolchi, hujumchi sifatida oʻynagan.

 Klubdagi faoliyati 
Issaoui 2011-yil 24 yoshida Tunis ikkinchi ligasida ishtirok etuvchi Grombalia Sports klubi bilan oʻzining birinchi shartnomasini imzolagan va klubning oliy ligaga koʻtarilishiga oʻz hissasini qoʻshgan.

2012-yilda Issaui va Grombalia Sports klubining yana bir oʻyinchisi Nosir Chabani Liga 2 oʻyini davomida politsiya xodimlariga hujum qilish, ularni haqorat qilish va jamoat tartibini buzishda ayblanishgan. Bu voqea oqibatida Issaui bir necha oy qamoqda oʻtirishga majbur boʻlgan. 2013-yilda Issaoui Tozeur klubi bilan shartnoma imzoladi. Issaoui 2013-14-yilgi mavsumda klub tarkibida 11 ta oʻyinda maydonga tushdi va beshta gol urdi. 2013-yil Club Africain, Étoile Sportive du Sahel va CA Bizertin klublari unga qiziqish bildirgan. 2014-yilda Issaoui Monastir bilan shartnoma imzolagan. Issaoui klub safida oʻn sakkizta oʻyinda maydonga tushgan, bir marta gol urgan va bir marta golli uzatma bergan. Biroq oʻsha yilning oxirida Issaoui intizomiy muammolar tufayli yoshlar akademiyasiga oʻqishga yuborilgan. 2015-yilda Issaoui Saudiya Arabistonining Al-Oroba klubi bilan shartnoma imzolagan. Shundan soʻng Issaoui Tunisning Gafsa klubi oʻtgan va u yerda yettita oʻyinda maydonga tushib, bitta gol urgan.

 Milliy terma jamoadagi faoliyati 
2014-yilda Tunisning milliy terma jamoasi Issaouiga qiziqish bildirdi. Ammo Issaoui milliy terma jamoa safida oʻynamagan. Uning aytishicha, bu uning hibsga olinishi bilan bogʻliq.

 Vafoti 
2023-yil 13-aprelda Issaui Tunis „politsiya davlati“ (Politsiya davlati shunday davlatni anglatadiki, unda hukumat muassasalari fuqarolik jamiyati va shaxsiy erkinliklar ustidan nihoyatda kuchli nazorat qiladi) boʻlgani sababli norozilik bildirish maqsadida oʻzini yondirib yuborgan va buning oqibatida vafot etgan. Uning dafn marosimi paytida namoyishchilar politsiyaga tosh ota boshlaganlar, politsiya esa bunga javoban koʻz yoshi gazi ishlatgan.

 Shaxsiy hayoti 
Issaouining toʻrt nafar farzandi bor.

 

 

 

Turkum:2023-yilda vafot etganlar
Turkum:1987-yilda tugʻilganlar
Turkum:Futboldagi erkak hujumchilar
Turkum:Tunislik erkak futbolchilar
Turkum:Tunislik muhojir erkak futbolchilar
Turkum:Saudiya Arabistonidagi muhojir erkak futbolchilar
Muhammad ibn Ahmad al-Nasafiy

Abul-Hasan Muhammad ibn Ahmad al-Bazdaviy an-Nasafiy (yoki al-Bazdahiy, an-Naxshabiy) (vafoti 943/945) 10-asr boshlarida ismoiliy missioneri boʻlgan ilohiyot olimi. U -yilda Somoniylar amiri Nasr II ni ismoiliylikka oʻtkazishga muvaffaq boʻlgan va Somoniylar saroyida Nasr vafotigacha davom etgan ismoiliylar hukmronlik davrini boshlab bergan. Nuh I tomonidan boshlangan ismoiliylarni taʼqib qilish amalyoti davomida, qurbon boʻlgan. Ilohiyotchi sifatida u odatda neoplatonik tushunchalarni ismoiliy ilohiyotiga kiritganlar qatoriga kiradi. Uning taʼlimotlari 9—10-asrlarda Eron yerlarida tubjoy ismoilizmida hukmronlik qilgan, ammo Fotimiylar xalifaligi bilan birlashgan ismoiliy dinshunoslari tomonidan antinomiya deya qoralangan.

Al-Nasafiyning hayoti, asosan, undan keyin yashagan va asosan dushmanona ruhda yozilgan sunniy i, asosan, Ibn an-Nadimning „Kitob al-Fihrist“ va Nizom al-Mulkning "Siyosatnomasi" orqali maʼlum. Bular orasida at-Saʼalibiyning shahzodalar uchun koʻzgu – "Adab al-muluk" ham boʻlib, u 1990-yilgacha nashr etilmagan. Uning nisbasidan koʻrinib turibdiki, Muhammad an-Nasafiy Nasaf yoki Naxshab (hozirgi Oʻzbekiston) yaqinidagi Bazda qishlogʻida tugʻilgan. 20-asr boshlarida Lui Massinyon va Vladimir Ivanov kabi baʼzi olimlar uning nisbasini „al-Bardaʼiy“ deya oʻqib, Bardadan kelib chiqqanligini koʻrsatishgan, ammo keyinchalik bu notoʻgʻri ekanligi isbotlangan.

 

 
 
 
 
 
 

Turkum:943-yilda vafot etganlar
Turkum:10-asr ismoiliylari
Turkum:Ismoiliy daʼvatchilar
Turkum:Ismoiliy ilohiyotshunoslari
Turkum:Somoniylar imperiyasi vakillari
Turkum:Neoplatonchilar
Turkum:10-asrda Osiyo aholisi
Turkum:Qashqadaryo viloyatilik kishilar
Turkum:Tugʻilgan yili nomaʼlum boʻlgan kishilar
Turkum:Eronlik ismoiliylar
Turkum:10-asrda qatl etilganlar
Turkum:Vafot etgan yili nomaʼlum boʻlgan kishilar
Turkum:10-asrda Eron aholisi
Turkum:Eronlik arab tilli yozuvchilar
Abdulloh ibn Abdulmalik

Abdulloh ibn Abdulmalik ibn Marvon (yunon ida: , Abdelas) – Umaviy shahzodasi, xalifa Abdulmalik ibn Marvonning oʻgʻli , general. 705–709-yillarda Misr hokimi.

 Hayoti 
Abdulloh ibn Abdulmalik taxminan 677 yoki 680-yillarda tugʻilgan va xalifalik poytaxti Damashqda voyaga yetgan. Xalifa Abdulmalik va xalifaning ummu al-valadidan (kanizak) dunyoga kelgan. Yoshligida otasi bilan bir qancha yurishlarda qatnashgan. da 700 yoki 701-yilda birinchi marta oʻzi yurish boshlab, unga boshchilik qilgani haqida maʼlumotlar keltirilgan. Ushbu yurish paytida Abdulloh Arzirum chegara qal’asini egallab, Kichik Armanistonga bostirib kirgan. 701-yilda amakisi Muhammad ibn Marvon bilan birga Abdurahmon ibn Muhammad ibn al-Ashʼat qoʻzgʻolonini bostirishda Hajjoj ibn Yusufga yordam berish uchun Iroqqa yuborilgan. Keyingi yili Furot daryosining sharqiy qismidagi yaqindagina Muhammad ibn Marvon tomonidan bosib olingan Vizantiya arman viloyatlari qoʻzgʻolon koʻtardi va Armanistonning katta qismini qamrab oldi. 703-yilda Abdulloh Kilikiyadagi Mopsuestiani (al-Massisa) zabt etdi va hududni xalifalikning mintaqadagi ilk yirik tayanchi sifatida mustahkamladi. Soʻngra amakisi Muhammad bilan birga armanlar qoʻzgʻolonini bostirishga kirishdi. Xalifa ibn Xayyotning soʻzlariga koʻra, otasi uni Jund-Himsga hokim qilib tayinlagan, biroq Balozuriy tomonidan berilgan maʼlumotlarga koʻra, uni bu lavozimga Volid I tayinlagan.

704-yil oxirida Abdulloh Armanistondan Misr hokimi lavozimiga chaqirilib, uzoq yil davomida hukmronlik qilib kelayotgan amakisi Abdulaziz ibn Marvonning oʻrnini egallagan. Abdullohning hukmronlik davri 20 yil davomida Misrga hokimlik qilib kelayotgan Abdulaziznikidan ajralib turgan. Abdulloh xalifalik hukumatining viloyat ustidan nazorat oʻrnatishiga harakat qilgan. Abdulloh amakisi tomonidan lavozimga tayinlagan kishilarini ishdan boʻshatgan, davlat ishlarini qibtiy tilida emas, balki arab tilida olib borilishini talab qilgan. Uning hokimiyati islom hukmronligi davridagi ilk ocharchilik va korrupsiya hamda davlat mablagʻlarini oʻzlashtirishda ayblangan. Abdulloh 708–709-yilda Misrdan chaqirib olingan va uning daromadlari xalifa tomonidan musodara qilingan. Oʻz faoliyati davomida koʻplab mahalliy harbiy rahbarlar, ayniqsa, Ifriqiya hokimi Muso ibn Nusayr bilan toʻqnash kelgan.

Uning keyingi hayoti haqida hech narsa maʼlum emas. Arab tarixchisi Yaʼqubiy tomonidan berilgan maʼlumotlarga koʻra, Abdulloh birinchi Abbosiy xalifasi as-Saffoh tomonidan 749 yoki 750-yillarda Hirada xochga mixlanib qatl etilgan.

 

 
 
 
 
 
 
 .
 .

Turkum:8-asr arab shaxslari
Turkum:8-asr Misrdagi Umaviylar hokimlari
Turkum:750-yilda vafot etganlar
Turkum:Himsdagi Umaviylar hokimlari
Turkum:Umaviylar xalifaligi generallari
Ayyub ibn Sharhabil

Ayyub ibn Sharhabil  – Umaviylar xalifasi Umar II hukmronligi davrida (717—720) Misr hokimi.

Umar ibn Abdulaziz 717-yilda taxtga oʻtirganch, oʻz maslahatchilaridan Misrdagi koʻchmanchi arablar (jund) orasida viloyat hokimligi uchun eng munosib kishilarni aytishlarini soʻradi. Ularning orasidan saralangan ikki kishidan biri Ayyub ibn Sharhabil boʻlib, keyinchalik viloyat hokimligiga tayinlandi. Uning hokimiyat davri xalifa Umarning musulmonlarni qoʻllab-quvvatlash va xalifalik boʻylab islomning tarqalishiga qaratilgan islohotlari bilan ajralib turdi. Garchi xalifalik boʻylab xristian cherkovi va monastirlarning imtiyozlari taʼqiqlab qoʻyilmagan boʻlsa-da, nasroniy qishloq boshliqlari oʻrniga musulmonlar tayinlandi, vino savdosi taʼqiqlandi, jizya soligʻi kuchga kirdi, islomni qabul qilish uchun bosim kuchaydi.

 

 
 

Turkum:8-asr Misrdagi Umaviylar hokimlari
Turkum:8-asr arab shaxslari
Bishr ibn Safvon al-Kalbiy

Bishr ibn Safvon al-Kalbiy (727-yilda vafot etgan) – Umaviylar xalifaligining Misrdagi (720–721) va Ifriqiyadagi (721–727) hokimi.

 Faoliyati 
Safvon ibn Tuvaylning oʻgʻli Bishr arablarning Banu Kalb qabilasidan boʻlganThe exact rendering of Tuwayl’s name is given variously in the sources. ; ; ; ..

720-yilda Bishr xalifa Yazid ibn Abdulmalik tomonidan Ayyub ibn Sharhabilning oʻrniga Misr hokimi etib tayinlandi. Viloyatda boʻlgan davrida Bishr oʻzidan oldingi hokim tomonidan qabul qilingan bir qancha chora-tadbirlarni, jumladan, mahalliy musulmonlarning maoshini oshirish va nasroniy cherkovlari uchun belgilangan soliqlarni bekor qildi. Banu Qudoʼa qabilasi aʼzolarini boshqa qabilalardan ajratish orqali devon roʻyxatini isloh qildi; ; ; .. Aynan Bishr hokimligi davrida Tinnis shahri vizantiyaliklar tomonidan hujumga uchragan va urush oqibatida bir qancha musulmonlar halok boʻlgan; ..

721-yilda Muhammad ibn Yazidning oʻldirilishi ortidan Yazid Bishrni Ifriqiya (Shimoliy Afrika) hokimi etib tayinlanishini buyurdi. Buyruqqa binoan Bishr gʻarbga qarab yoʻl oldi va uning oʻrniga Misrni boshqarish uchun ukasi Hanzala ibn Safvon qoldi. Viloyatga yetib kelgach, Bishr Muhammadning oʻlimi ortida Abdulloh ibn Muso ibn Nusayr turgani haqidagi xabar olindi va bu xabarni Yazidga yoʻllagan maktubida bayon qildi. Voqeadan xabar topgan Yazid Abdullohni oʻldirish kerakligi haqida Bishrga buyruq berdi. Bishr Abdullohni qatl qilib, uning uzilgan boshini xalifaga yubordi. Shuningdek, Abdullohning mol-mulkini musodara qilishga kirishdi va uning sobiq sheriklariga nisbatan jazo choralarini qoʻlladi; ; ; ; ; ; ; ..

723-yilda Bishr xalifa bilan shaxsan uchrashish maqsadida Ifriqiyadan joʻnab ketdi, lekin yoʻlda ketayotib, Yazidning vafot etganini va uning oʻrnini Hishom ibn Abdulmalik egallagani haqidagi xabarni oldi. Bishr Yazidga boʻlgani kabi yangi xalifaga ham hurmat va sadoqatini bildirdi. Bunga javoban Hishom Bishrning Ifriqiya ustidan hokimligini qayta tasdiqladi va uni viloyatga qaytardi; ; ; ; . , reports that Bishr made it as far as Egypt before learning that Yazid had died, upon which he turned around and returned to Ifriqiyah..

Ifriqiyada hukmronligi davrida Bishr oʻz qoʻmondonlarini Oʻrta yer dengizidagi Vizantiya nishonlariga qarshi muntazam ravishda yurishlarga joʻnatdi. 721 va 727-yillarda Sardiniyaga, 724-yilda esa Sardiniya va Korsikaga, shuningdek, 722 va 726-yillarda ham bir qancha yurishlar amalga oshirildi. Bishrning oʻzi Sitsiliyaga qarshi yurishlarni boshqargan, natijada bir qancha oʻljalar qoʻlga kiritilgan, ammo boʻronlar uning flotini bosib olib, armiyasining koʻp qismini yoʻq qilgan va shu sababli hujum oqibati falokatli yakunlangan; ; ; ..

Bishr 727-yilda Qayravonda kasallikdan vafot etgan. Uning oʻrniga Ubayda ibn Abdurahmon al-Qaysiy tayinlangan; ; ; ; ; ; ; ..

 

 
 
 
 
 
 
 
 
 
 
 
 
 
 

Turkum:8-asr arab shaxslari
Turkum:Tugʻilgan yili nomaʼlum boʻlgan kishilar
Turkum:8-asr Misrdagi Umaviylar hokimlari
Turkum:727-yilda vafot etganlar
Turkum:Ifriqiyadagi Umaviylar hokimlari
Barbara Dunst

Barbara Dunst (1997-yil 25-sentyabrda tugʻilgan) Avstriyalik futbolchi, Germaniyaning Frauen-Bundesliga jamoasi boʻlmish Eintracht Frankfurt klubi va Avstriya ayollar milliy terma jamoasida yarim himoyachi ampulasida toʻp suradi.
 Faoliyati 
Dunst 2004-yilda SV Anger jamoasida futbol oʻynashni boshlagan va u jamoa tarkibida sakkiz yil davomida oʻgʻil bolalar bilan birga oʻynagan. 2012-yil noyabr oyida Dunst OʻFB-Frauenliga klubi LUV Graz bilan shartnoma imzolagan va 2012-yil 10-noyabrda FC Wacker Innsbruckka qarshi liga oʻyinida jamoa tarkibida debyut qilgan. 2014—2015-yilgi mavsumda u ligadagi raqibi va amaldagi kubok sohibi SKN St. Pölten jamoasi tarkibiga oʻtgan. St. Pölten bilan Dunst chempionlikni va kubokni qoʻlga kiritgan hamda keyingi mavsumda ham chempionlikni xech kimga berishmagan. UEFA Ayollar Chempionlar Ligasida uning jamoasi 2015—2016 va 2016—2017-yilgi mavsumlarda 32 ta eng kuchli jamoa safiga kirgan, biroq Verona va Brøndbyga magʻlub boʻlib, musobaqani tark etishga majbur boʻlgan. 2016—2017-yilgi mavsumning ikkinchi yarmida Dunst Germaniya Bundesligasining Bayer 04 Leverkusen klubi bilan shartnoma imzolagan va 2017-yil 19-fevralda FF USV Jenaga qarshi 1:1 hisobida tugagan liga oʻyinida jamoa tarkibida debyut qilgan. 2017-yil 21-iyunda Dunst Leverkusenni tark etib, MSV Duisburg jamoasiga qoʻshilgan.

 Xalqaro faoliyati 
Dunst 2013—2014-yillar oraligʻida Avstriyaning 17 yoshgacha milliy terma jamoasida toʻp surgan. 2013-yilda u jamoasi bilan UEFAning 17 yoshgacha boʻlgan ayollar chempionati saralashida qatnashgan, bunda Avstriya ikkinchi bosqichda musobaqadan chetlatilgan. 2015-yilda Dunst Avstriyaning 19 yoshgacha boʻlgan terma jamoasiga qoʻshilgan. 2016-yilda u UEFA 19 yoshgacha boʻlgan ayollar chempionatida ishtirok etgan, bu turnirda Avstriya guruh bosqichidayoq musobaqani tark etishga majbur boʻlgan. 2015-yil oktyabr oyida Dunst ilk bor Isroilga qarshi Yevropa chempionati saralash oʻyini uchun Avstriyaning kattalar terma jamoasiga taklif etilgan. 2016-yil mart oyida Dunst jamoasi bilan Kipr kubogini qoʻlga kiritgan.

2017-yilda Dunst UEFA Ayollar Yevro-2017 turnirida Avstriya tarkibida ishtirok etgan va yarim finalga yetib borishgan.

Dunst UEFA Ayollar Yevro-2022 turniriga chaqirilgan tarkibga ham kiritilgan.
Feride Osmanovich

Ferida Osmanovich (1995-yil iyulda Tuzla atrofida vafot etgan) – Srebrenicadagi qirgʻin paytida eri oʻldirilgandan soʻng oʻzini oʻldirgan bosniyalik ayol. Umidsizlikdan oʻzini osib qoʻygan Feridaning surati butun dunyoga mashhur boʻlib, AQShda Bosniya urushi haqidagi jamoatchilik fikrini oʻzgartirishga ham taʼsir koʻrsatgan.

Oʻsha paytdagi AQSH vitse-prezidenti Albert Gore, 21 yoshli qizi gazetada bu suratni koʻrib, undan bunday voqea qanday sodir boʻlishi mumkinligini soʻraganidan soʻng, Srebrenicadagi qirgʻinga barham berish boʻyicha faol harakatlarni boshlagan. Gore xuddi shu savol bilan AQSH prezidenti Bill Klintonga murojaat qilib, dunyoning Srebrenicadagi fojiani oldini olishdagi harakatsizligi va bu qirgʻinga yoʻl qoʻyganligidan afsusda ekanligini bildirgan.

Ferida Osmanovich surati 1995-yil 11-iyuldan soʻng tezda butun dunyo boʻylab gazetalarning birinchi sahifalarida eʼlon qilingan. Uning ikkita farzandi bor edi: Damir va Fotima. Oilasi Srebrenicadan 30 km janubi-sharqda va Serbiya chegarasidan 5 km masofada joylashgan Jezero qishlogʻida yashagan. Eri Selman mebel fabrikasida ishlagan. Jezero Serbiyaga yaqin boʻlgani uchun 1992-yil aprelida serb harbiylashtirilgan guruhlari tomonidan birinchilardan boʻlib etnik tozalashga duchor boʻlgan. Ular Feridaning oilasidan ikki kishini oʻldirib, uylarini yoqib yuborishgan. Oila esa serb qoʻshinlari hujumidan qochib kelgan qochqinlar bilan toʻlib ketgan Srebrenicadan qoʻnim topgan. Ular boshqalarga qaraganda omadliroq edilar, chunki Feridaning amakivachchasi oldinroq Srebrenicani tark etib, uyini qarindoshlariga qoldirgan.

1995-yil 11-iyulda Mladich boshchiligidagi serb qoʻshinlari Srebrenicaga hujum qilib, deyarli hech qanday qarshiliksiz uni egallashgan. Selman serblar tomonidan oilasidan ajratilgan va oʻldirilgan. Ferida ikki farzandi bilan Tuzlaga olib ketilgan. Bir kuni kechasi Ferida qochqinlar lagerini tark etgan va ertasi kuni ertalab aerodrom yaqinidagi oʻrmonda daraxtga osilgan holda topilgan. Uni kimligini dastalab bilishmagan, uning jasadining ikkita surati „Associated Press“ ning mustaqil fotografi Darko Bandich tomonidan olingan. Ferida nomaʼlum qabrga dafn etilgan va faqat olti oydan keyin bolalari uni surati yordamida tanib olishgan. Bandichning oʻzi uchun bu surat u guvohi boʻlgan koʻplab dahshatli voqealardan birortasidan farq qilmagan.

 

Turkum:1995-yilda vafot etganlar
Turkum:Bosniya va Gersegovinada vafot etganlar
Turkum:Bosniyaliklar genotsidi
Turkum:Osilganlar
Turkum:1995-yilgi fotosuratlar
Turkum:Oʻz joniga qasd qilgan ayollar
Noa Potxoven

Noa Potxoven (niderl. Noa Pothoven; 2001-yil 18-dekabr, Arnem va Gelderland, Niderlandiya – 2019-yil 2-iyun, Niderlandiya) – gollandiyalik faol, oʻlim huquqi uchun kurashuvchi, ruhiy salomatlik haqida kitob muallifi. Uning oʻz joniga qasd qilishi butun dunyoda katta aks-sado uygʻotgan.

 Biografiyasi 
Noa hayotining aksariyat qismini uzoq davom etgan tushkunlik va ruhiy zarbadan keyingi iztiroblar bilan oʻtkazgan. U doimiy ravishda vahima holatlaridan aziyat chekkan, shuningdek asab tizimidagi muaommo tufayli ishtaha yoʻqolishidan aziyat chekkan. 11 yoshida u maktabda boʻlib oʻtgan bauram kechasida jinsiy tajovuzga uchragan. 14 yoshida esa ikki erkak tomonidan zoʻrlangan. Noa bu haqda hech kimga aytmagan, hatto ota-onasi ham uzoq vaqt davomida sodir boʻlgan zoʻrlash haqida bilishmaganEvtanaziya, kotoroy ne bilo: Kak SMI po vsemu miru pisali o smerti 17-letney Noa Potxoven. Onasi bu haqda Noaning oʻz joniga qasd qilish arafasida yozgan xayrlashuv maktublaridan birida oʻqigan.

Noa ogʻir reabilitatsiya kursini oʻtagan, ammo ahvoli yaxshilanmagan, aksincha unda aybdorlik hissi rivojlangan. U „Gʻalaba qozonish yoki saboq olish“ nomli kitob yozib, unda oʻzining barcha azob-uqubatlari va kulfatlarini tasvirlagan. Kitob muvaffaqiyat qozongan, ammo bu Noaga yengillik keltirmagan. 17 yoshga toʻlganidan soʻng, Noa mustaqil ravishda Gollandiya klinikalaridan biriga evtanaziya iltimosi bilan murojaat qilgan. Shifokorlar uni bunday qaror qabul qilish uchun juda yosh deb topib, 21 yoshga toʻlgunga qadar kutishni tavsiya etishgan.

Noa Potxoven 2019-yil 2-iyunda vafot etgan, qizning oʻlimi haqida singlisi xabar bergan. Noa dastavval suv va ovqatdan voz kechib, oʻzini ochlikdan oʻlguday holga keltirgan. Ota-onasi va shifokorlar Noani uning xohishiga qarshi davolamaslikka rozi boʻlishgan. Uning oʻlimidan soʻng, koʻplab Gollandiya va jahon ommaviy axborot vositalari Noaning oʻlimi faol evtanaziya natijasida sodir boʻlgan deb notoʻgʻri xabar tarqatishgan.

Rim papasi Fransisk Noaning oʻlimiga shunday munosabat bildirgan: „Evtanaziya va oʻz joniga qasd qilishga koʻmaklashish – barchamiz uchun magʻlubiyatdir. Biz azob chekayotganlarni hech qachon tark etmasligimiz, taslim boʻlmasligimiz, aksincha umidni tiklash uchun gʻamxoʻrlik qilishimiz va sevishimiz kerak“.

 

Turkum:2001-yilda tugʻilganlar
Turkum:2019-yilda vafot etganlar
Dmitriy Abakumov

Dmitriy Nikolayevich Abakumov (1989-yil 8-iyulda Voronejda tugʻilgan) – rossiyalik futbolchi, darvozabon. 2016-yilda Rossiya sport ustasi unvoniga sazovor boʻlgan.

 Faoliyati 
 Klub 
Dmitriy futbol bilan oʻz tugʻilgan shahri Voronejning „Fakel“ jamoasi va „Rudgormash“ bolalar-oʻsmirlar sport maktabida shugʻullana boshlaganSportivniy ejenedelnik „Igrok“ № 22(886), 9-16 iyunya 2011, str. 2 – Dmitriy Abakumov: „Vsyo reshila moya oshibka“ i Oleg Gerasimenko: "Glavnoe – pobeda „Fakela“". 2007-yil qishida SSKAga oʻtgan, ikki mavsum davomida klubning yoshlar jamoasida toʻp surgan. 2009, 2010 va 2011—2012-yilgi mavsumlarni birinchi divizionda oʻynagan „KAMAZ“ klubi safida oʻtkazgan. Bu jamoa tarkibida 35 ta oʻyinda maydonga tushib, darvozasidan 37 ta gol oʻtkazib yuborgan. 2012-yil 28-iyunda „Mordoviya“ jamoasining futbolchisiga aylangan. 17-sentyabr kuni „Krilya Sovetov“ga qarshi oʻyinda (2:3) Premyer-ligadagi debyutini oʻtkazgan. 2014-yil 8-fevralda „Orenburg“ jamoasi tarkibiga oʻtgan. Transfer summasi 200 ming yevroni tashkil etgan. Uch yil davomida klubning asosiy darvozaboni boʻlib xizmat qilgan. 2016-yilda FNL kubogini qoʻlga kiritib, Premyer-ligaga koʻtarilgan hamda FNLda 2015—2016-yilgi mavsumning eng yaxshi darvozaboni deb tan olingan. 2014—2015-yilgi Rossiya kubogi yarim finaliga chiqqan. 2017-yil dekabr oyida tomonlarning oʻzaro kelishuviga koʻra, klub bilan shartnomani bekor qilgan. Konsovku sezona-2017/18 provyol v „Luche-Energii“. Letom 2018 goda perebralsya v klub „Арарат-Армения“. 2017—2018-yilgi mavsumning soʻnggi qismini „Luch-Energiya“ tarkibida oʻtkazgan. 2018-yilning yozida „Ararat-Armeniya“ klubiga oʻtgan.

2023-yilning 1-iyulida Yerevanning „Urartu“ jamoasi safiga qoʻshilgan.

 Terma jamoa 
2011-yil noyabr oyida Abakumov FNL terma jamoasi safida Italiya B seriyasi terma jamoasiga qarshi oʻtkazilgan oʻyinda ishtirok etgan (1:2).

2012-yil 1-avgustda Abakumov Rossiya yoshlar terma jamoasiga Belgiya yoshlar terma jamoasi bilan oʻrtoqlik uchrashuviga (4:0) taklif etilgan, biroq u oʻyinda maydonga tushmagan.

Dmitriy Rossiyaning turli yosh toifalaridagi (16 yoshgacha, 17 yoshgacha, 18 yoshgacha va 19 yoshgacha) terma jamoalari tarkibida oʻynagan.
Islamnur Abdulavov

Islomnur Magomedrasulovich Abdulavov (1994-yil 7-mart, Paraul qishlogʻi, Qarabudaxkent tumani, Dog‘iston, Rossiya) – rossiyalik futbolchi, hujumchi ampulasida oʻynaydi.

 Biografiyasi 
Dogʻistonning Qorabudaxkent tumanidagi Paraul qishlogʻida tugʻilgan. Respublika bolalar va oʻsmirlar olimpiya zaxiralari sport maktabida murabbiy Gamal Babayev qoʻl ostida futbol bilan shugʻullana boshlagan. 2010—2011-yilgi mavsumni Kiyevning „Dinamo“ sport maktabida oʻtkazgan.

2011-yilda „Anji“ jamoasi safiga qoʻshilgan. „Anji“ tarkibida ilk bor 2013-yil 17-avgustda Sankt-Peterburgning „Zenit“ jamoasiga qarshi oʻyinning 67-daqiqasida Mehdi Karsela-Gonsales oʻrniga maydonga tushgan. „Anji“ tarkibidagi birinchi golini 2013-yil 6-oktyabrda Qozonning „Rubin“ jamoasiga qarshi oʻyinda kiritgan.

2016-yil iyul oyi oxirida „Ufa“ jamoasiga oʻtgan. Debyutiroval za „Ufu“ 31 iyulya 2016 goda v matche protiv „Urala“. „Ufa“ tarkibida debyutini 2016-yil 31-iyulda „Ural“ga qarshi oʻyinda oʻtkazgan. 2017-yil 30-oktyabrda „Rubin“ga qarshi uy uchrashuvida zaxira oʻyinchisi sifatida roʻyhatga kiritilgan, oʻyin vaqtida klublarning zaxira oʻyinchilari orasidagi toʻqnashuvda qatnashgani uchun sariq kartochka olgan. 2018-yil 22-fevralda mavsum oxirigacha ijara asosida „Tom“ jamoasiga oʻtgan. 4-mart kuni Yaroslavlning „Shinnik“ jamoasiga qarshi oʻyinda Anton Makurin oʻrniga maydonga tushib, debyut qilgan. „Tom“ uchun ilk golini 2018-yil 24-martda Novosibirskning „Sibir“ jamoasiga qarshi oʻyinda urgan. 2018-yil iyun oyi oxirida ijara asosida „Rotor“ jamoasiga oʻtgan. 2019-yil fevral oyida „Tom“ klubiga qaytgan. Yilning ikkinchi yarmini Qozog‘istonning „Atirau“ jamoasida oʻtkazgan, 2020-yil fevralidan boshlab esa „Oqjetpes“ safiga qoʻshilgan.

2021-yil 15-fevralda Maxachqalaning „Legion Dinamo“ klubi bilan shartnoma imzolagan.

==Shahsiy hayoti--
Millati qo‘miq boʻlib, Dogʻistonning Qorabudaxkent tumanidagi Paraul qishlogʻidan. 2016-yilning 10-dekabrida oila qurgan. Musulmon millatiga mansub.
Tobias Bach

Tobias Bach (2003-yil 4-iyun, Bendstrup, Daniya) – daniyalik professional futbolchi, Daniya Superligasining AGF klubida hujumkor yarim himoyachi sifatida toʻp suradi.

 Faoliyati 

 Ilk yillar 
Bach Aarhus tumanidagi Todbjerg shahri yaqinida joylashgan kichik Bendstrup qishlogʻida oʻsib-ulgʻaygan. Bach bolaligidanoq aynan shu yerda, Todbjerg-Mejlby IF klubida futbol oʻynashni boshlaganVar på ferie i Costa Rica, da sms pludselig tikkede ind: „Hvad fanden kan det være?“, lokalavisen.dk, 25 February 2024. Keyinchalik, Bach Hornslet IF klubiga oʻtdi.

AGF va Randers FC klublarida bir necha sinovlaridan soʻng, Bach AGF tomonidan rad etildi va oqibatda Randers FC oʻtib ketdiPå otte måneder sparkede Tobias Bach sig fra 3. division til pokalfinalen, dr.dk, 9 May 2024. 17 yoshgacha boʻlgan oʻyinchilar tarkibi Randers FC klubi tomonida saralanganidan soʻng, Bach Ikastdagi maktab internatiga oʻtdi va u yerda maktabning ISI Futbol klubida oʻynay boshladi.2

Bach maktab-internatni tugatgach, Risskovdagi Aarhus biznes kollejida tahsil olishni boshladi. Ayni paytda, Bach VSK Aarhus klubining 19 yoshgacha boʻlgan oʻyinchilar tarkibida oʻynab kelmoqdaPå otte måneder sparkede Tobias Bach sig fra 3. division til pokalfinalen, dr.dk, 9 May 2024. Birinchi yilda VSK Aarhusning U-19 jamoasida, ikkinchi yil U-19 jamoasida bir mavsumni oʻtkazganidan soʻng, Bach Daniyaning 3-divizionida oʻynaydigan tarkib safida maydonga tusha boshladiFra 3. division til fast starter i FC Fredericia, fredericiaavisen.dk, 22 August 2023.

 Professional faoliyati 

 Fredericia FC 
Bach yosh boʻlishiga qaramay, VSK Aarhus klubida tezda eʼtibor qozondi va 2022-23-yilgi mavsumda ligada 16 ta gol urib, klubning eng yaxshi hujumchisiga aylandi. 2023-yil iyun oyida Bach Daniya 1-ligasidagi FC Fredericia klubiga oʻtdi va u yerda 2026-yil iyunigacha amal qiladigan shartnoma imzoladiFC Fredericia henter topscorer i 3. division, fcfredericia.dk, 21 June 2023FC Fredericia henter topscorer – scorede 16 mål i den seneste sæson, vafo.dk, 21 June 2023. Bach olti oy ichida Daniya kubogi va Daniya 1-divizionida 24 ta oʻyinda maydonga tushdi va yettita gol urdi.

 AGF 
Bach Fredericia klubi safida atigi yarim yil oʻynab, klubning yetakchi futbolchisiga aylangandan soʻng, 2024-yil 5-yanvarda Daniya Superligasi klubi AGF Bach bilan besh yillik shartnoma imzolaganini tasdiqladi. Bu shartnoma Fredericia uchun rekord miqdordagi transfer hisoblanadiTILBAGE TIL AARHUS: VELKOMMEN TIL TOBIAS BACH, agf.dk, 5 January 2024. 2024-yil 18-fevralda Bach Daniya Superligasida ishtirok etuvchi Vejle Boldklubga qarshi oʻtkazilgan oʻyinda oʻz debyutini amalga oshirdi. Bach 87-daqiqada Gift Linksning oʻrniga zaxiradan maydonga tushdiVejle vs. AGF 0 – 0, soccerway.com, 19 February 2024.

 

 

 

Turkum:Futboldagi erkak hujumchilar
Turkum:Erkak futbol yarim himoyachilari
Turkum:Daniyalik erkak futbolchilar
Turkum:2003-yilda tugʻilganlar
Turkum:Yashayotgan insonlar
Tatyana Bogomyagkova

Tatyana Sergeyevna Bogomyagkova (4-iyul 1972-yil, Perm) – 1990-yillarda Rossiya terma jamoasi tarkibida musobaqalarda qatnashgan yarim oʻrta vaznli rossiyalik dzyudochi. Atlantadagi yozgi Olimpiada oʻyinlari ishtirokchisi, klublar oʻrtasidagi Yevropa kubogi chempioni, Jahon kubogi bosqichi gʻolibi, milliy va xalqaro ahamiyatdagi turnirlar gʻolibi. Musobaqalarda Bogomyagkova SSKA va Perm viloyatini sharafini himoya qilgan. Rossiyaning xalqaro toifadagi sport ustasi.

 Hayoti 
Tatyana Bogomyagkova 1972-yil 4-iyulda Perm shahrida tugʻilgan. Bolaligidanoq sportni yaxshi koʻrgan, yengil atletika va badminton bilan shugʻullanib koʻrgan.

1983-yilda Bogomyagkova Rossiyada xizmat koʻrsatgan murabbiy Marat Shamilevich Bibartsev boshchiligidagi guruhda dzyudo bilan faol shugʻullana boshlagan.

 Taʼlimi 
Maktabni tugatgach, 27-bilim yurtiga oʻqishga kirgan. Sifat nazorati inspektori va murabbiy-oʻqituvchi mutaxasssiligiga ega.

 Faoliyati 
Bogomyagkova birinchi marta 1986-yilda SSSR oʻsmirlar chempionatida gʻolib chiqqandan keyin bir necha bor dzyudo boʻyicha oʻsmirlar oʻrtasidagi Butunittifoqning turli turnirlarida gʻolib chiqa boshlagan.

1987-yilda sport ustasi talabini bajargan.

1989-yilda xalqaro toifadagi Rossiya sport ustasi talabini bajargan.

Yoshlar terma jamoasida boʻlgan Bogomyagkova keyinchalik murabbiy Vladimir Grigoryevich Chashchin boshchiligidagi ayollar terma jamoasiga oʻtgan.

1993-yilda Bogomyagkova SSKA klubiga qabul qilingan.

1996-yilda Atlantada boʻlib oʻtgan yozgi Olimpiada oʻyinlarida Rossiya dzyudo terma jamoasi aʼzosi sifatida birinchi bahsda oldingi Olimpiada chempioni Catherine Fleury-Vachonni magʻlubiyatga uchratgan, ammo qoʻlini jarohatlab olib, ikkinchi bahsda yaponiyalik Yuko Emotoga yutqazgan, raqibi esa finalda Olimpiada gʻolibiga aylangan. Uchinchi oʻrin uchun oʻtkazilgan takroriy bahsda isroillik Yael Aradga magʻlub boʻlgan.

1997-yil yanvar oyida Moskva turnirida tizzasidan ogʻir jarohat olgan, shundan soʻng Bogomyagkova tizzasini operatsiya qilgan.

Oxirgi marta 1998-yilgi jahon chempionatining Moskva bosqichida chorak finalga chiqqan. Ushbu musobaqalar tugaganidan koʻp oʻtmay, orttirib olgan jarohatlari tufayli professional sportdagi faoliyatini tugatishga qaror qilgan.

Keyinchalik Bogomyagkova murabbiylik bilan shugʻullangan va „Sparta“ sport doʻkonlari tarmogʻida menejer boʻlib ishlagan.

 Mukofotlari 

 1993 – Vatanga xizmatlari uchun ordeni (harbiy xizmatchilar oʻrtasidagi jahon chempionatida SSKA tarkibida erishgan gʻalabasi uchun)

 Shaxsiy hayoti 
Ishchi oilasida tugʻilgan. Ikki opasi va bir ukasi bor.

2000-yilda qizi Varvara tugʻilgan.

 

Turkum:1972-yilda tugʻilganlar
Turkum:4-iyulda tugʻilganlar
Turkum:Permda tugʻilganlar
Turkum:Yashayotgan insonlar
Turkum:Alifbo boʻyicha sportchilar
Rogerinho

Rogério Joséda Silva (1986-yil 13-aprel, Jaboatão dos Guararapes, Braziliya) – Rogerinho nomi bilan tanilgan braziliyalik futbolchi, Treze klubida hujumchi sifatida toʻp surgan. Silva 2016-yilgi Campeonato Brasileiro B seriyasida Náutico Capibaribe klubi safida maydonga tushgan.

 Faoliyati 
Rogerinho Náutico Capibaribe klubining yoshlar akademiyasida tahsil olgan. Rogerinho 2016-yilda klubning asosiy tarkibiga qoʻshilgan va 2016-yil 20-avgustda Campeonato Brasileiro Sériening Criciúma Esporte Clubega qarshi oʻyinida ikkinchi boʻlimda zaxiradan maydonga tushib, futboldagi debyutini amalga oshirgan. Mavsumning soʻnggida klub safida maydonga tushmaganidan soʻng, Rogerinho 2017-yilda ikki marta ijaraga berildi: avvaliga Náutico Capibaribe, Belo Jardimda, keyin esa 2017-yilgi Campeonato Brasileiro D seriyasida ishtirok etuvchi Bangu Atlético klubida toʻp surgan.Rogerinho 2018-yilgi mavsumda Náutico Capibaribega qaytib, Campeonato Pernambucano va Copa do Nordeste musobaqalarida ishtirok etgan.

Rogerinho 2018-yil oxirida Náutico Capibaribe klubini tark etgach, 2019-yilni Campeonato Gaucho va Campeonato Pernambuko ikkinchi divizionida ishtirok etuvchi turli klublarda oʻtkazdi. Rogerinho dastlab yanvarda Passo Fundu klubiga, soʻngra aprelda Ipojuka klubiga va nihoyat oktyabrda Forsa e Luz klubiga oʻtgan.

2020-yil boshida Atlético Cearense tomonidan imzolangan, Braziliyada COVID-19 pandemiyasi sababli musobaqalar toʻxtatilishidan oldin uch oylik shartnoma asosida América RN klubiga ijaraga berilgan. Rogerinho 2020-yil iyul oyida oʻzining ilk oʻyini 2020-yilgi Copa do Nordeste musobaqasining oxirgi guruh uchrashuvida oʻtkazdi. Ikki klub oʻrtasidagi kelishuv doirasida, Rogerinho 2020-yil oktyabr oyida Campeonato Cearensening ikkinchi divizionida oʻynash uchun Crato Esporte klubiga ijaraga berilgan oʻn olti futbolchidan biri boʻlgan.

2021-yil yanvar oyida Rogerinho Treze klubi bilan shartnoma imzolagan. Rogerinho 2021-yil 30-aprelda klubni tark etgan.

 

Turkum:Futboldagi erkak hujumchilar
Turkum:Braziliyalik erkak futbolchilar
Turkum:1996-yilda tugʻilganlar
Turkum:Yashayotgan insonlar
Baodu

thumb|Bao du
Baodu — oshxonasining bir qismi bo‘lgan halol ichak-chovoq taomi hisoblanadi. U an’anaviy ravishda musulmon Xuey xalqi tomonidan tayyorlanadi.

Tarixi
Bu taom birinchi marta Sin (sulola) davrida qayd etilgan. Pekinda bu taomni sotuvchi ko‘plab restoranlar va ko‘cha savdogarlari mavjud. Ulardan biri 1881-yilda tashkil etilgan an’anaviy va mashhur Baodu Feng restoranidir.

 Tavsifi 
An’anaga ko‘ra, baodu restoranining mijozlari o‘z xohishiga ko‘ra qo‘zichoq yoki mol go‘shtidan turli xil bo‘laklariga buyurtma berishlari mumkin.

 Ziravorlar 
Ziravorlar asosan jiang doufu, kunjut pastasi va xitoy piyozi gullaridan tayyorlangan xushta’m pastaning aralashmasidan tashkil topgan. Bundan tashqari, ta’bga qarab soya sousi, sirka, koriander yoki to‘g‘ralgan yashil piyoz kabi qo‘shimchalar qo‘shilishi mumkin.
 

Turkum:Halol goʻsht
Turkum:Taomlar
Isamu Sonoda

Isamu Sonoda (1946-yil 4-noyabr, Yanagawa, Fukuoka prefekturasi, Yaponiya) – yaponiyalik dzyudochi, yozgi Olimpiada oʻyinlari chempioni, jahon chempioni, dzyudo boʻyicha Yaponiya chempionatlarining koʻp karra chempioni va sovrindori.

 Hayoti 
1946-yilda Yanagava shahrida tugʻilgan. Fukuoka texnologiya institutida tahsil olgan.

1965-yildan Yaponiya chempionatlarida qatnashgan. 1967-yilda Praga va Tokioda boʻlib oʻtgan talabalar oʻrtasidagi jahon chempionatida gʻolib chiqqan. 1969-yilda oʻz toifasida Yaponiya chempionatida gʻolib chiqqan, Isamu Mexiko shahrida boʻlib oʻtgan jahon chempionatida ham gʻalaba qozongan. Oʻsha chempionatda uning akasi Yoshio Sonoda 63 kilogramm vazn toifasida chempion boʻlgan.

1976-yilgi yozgi Olimpiada oʻyinlari oldidan Yaponiya terma jamoasiga saralash faqat Yaponiya chempionatida erishgan natijalarga koʻra amalga oshirildi va Olimpiada terma jamoasidagi oʻringa aniq daʼvogar boʻlgan, oldingi uchta jahon chempionatida gʻolib chiqqan Shōzō Fujii oʻrniga Yaponiya chempionatida gʻolib chiqqan Isamu Sonoda tarkibga qoʻshib olingan. Tarkibdagi oʻrin uchun uning toifasidagi 27 nafar dzyudochi kurash olib borgan.

Guruhning barcha bellashuvlarida gʻolib chiqqan dzyudochi finalga chiqqqan va u yerda boshqa guruhdagi gʻolib dzyudochi bilan kurashgan. Masalan, birinchi jangda „B“ kurashchisi „A“ kurashchisiga yutqazgan boʻlsa, ikkinchi jangda (agar „A“ kurashchisi ikkinchi jangida gʻalaba qozongan boʻlsa) yutqazgan „A“ kurashchisi bilan kurashgan va agar yutgan boʻlsa, „A“ kurashchisi yutqazmaguncha musobaqada qatnashishni davom ettirgan. Uchinchi oʻrin bellashuvlari gʻoliblari bronza medallarini qoʻlga kiritishgan.

Dastlabki toʻrtta jangda Isamu Sonoda Paul Buganey (Avstraliya), Chon In Chxol (Shimoliy Koreya), Park Young-chul (Janubiy Koreya) va Fred Marhenk (GFR) ustidan gʻalaba qozongan. Finalda Isamu Sonoda Valeriy Dvoynikov bilan kurashgan, Dvoynikovning ushbu toifadagi turnirdagi ishtiroki barcha uchun kutilmagan boʻldi, chunki Olimpiada oʻyinlaridan biroz oldin Dvoynikov ogʻirroq vazn toifasiga oʻtgan. Bellashuvda ajratilgan 10 daqiqa davomida boʻlgan. Isamu Sonoda kurashni passiv olib borgani uchun tanbeh olgan va darhol raqibiga ichkaridan (Ōuchi gari) zarba bergan. Ushbu usul tufayli Isamu Sonoda Olimpiada chempioni boʻlgan.

Isamu Olimpiada oʻyinlaridan keyin ikki yil davomida yana musobaqalarda qatnashgan, 1978-yilda Kanō Jigorō kubogini qoʻlga kiritib, sportni tark etgan.

Universitetni tugatgandan soʻng, 1972-yilgacha Isamu Maruzen Oil Company (hozirgi Cosmo Oil)da ishlagan va 1972-yildan Fukuoka politsiyasida xizmat qilgan, murabbiy boʻlgan. Isamu Sonodaning shogirdlaridan biri, politsiya xodimi Ki Kusakabe ayollar oʻrtasidagi dzyudo boʻyicha 2000-yilgi yozgi Olimpiada oʻyinlarining bronza medali sovrindori.

 

Turkum:Dzyudo boʻyicha Olimpiada chempionlari
Turkum:Alifbo boʻyicha shaxsiyatlar
Turkum:Yashayotgan insonlar
Turkum:1946-yilda tugʻilganlar
Turkum:4-noyabrda tugʻilganlar
Maya Nikulina

Maya Petrovna Nikulina (1937-yil, Sverdlovsk) – rus yozuvchisi, shoira, nosir, tarjimon, pedagog va tarixchi. SSSR Yozuvchilar uyushmasi (1981) va Rossiya Yozuvchilar uyushmasi (1991) aʼzosi. P. P. Bajov mukofoti laureati (2002).

 Biografiyasi 
Maya Nikulina 1937-yil 9-fevralda Sverdlovskda xizmatchilar oilasida tugʻilgan. 1954-yildan 1959-yilgacha geologiya fakultetida, 1963-yildan 1968-yilgacha Ural davlat universitetining filologiya fakultetida tahsil olgan. 1968-yildan 1987-yilgacha Sverdlovsk viloyat bolalar kutubxonasida katta bibliograf boʻlib ishlagan. 1987-yildan 1992-yilgacha – „Nauka Urala“ gazetasida gumanitar fanlar boʻlimi mudiri. 1992-yildan 1998-yilgacha – „Ural“ jurnali bosh muharriri oʻrinbosari va adabiy boʻlim mudiri boʻlgan. 1995-yildan 2004-yilgacha – Rossiya Fanlar akademiyasi Tarix va arxeologiya instituti ilmiy xodimi va Ural davlat universitetining adabiyot boʻlimi mudiri. 1994-yildan beri „Korifey“ gimnaziyasining tashabbuskori va tashkilotchilaridan biri, ushbu gimnaziyaning ona yurti tarixi va tilshunoslik asoslari boʻyicha o‘qituvchisi boʻlgan.

Nikulina 1981-yildan SSSR Yozuvchilar uyushmasi aʼzosi. Shoira she’rlarining birinchi nashri 1952-yildan boshlab chop etilgan. Uning qalamiga mansub toʻplamlar: „Moy dom i sad“ (1969), „Imena“ va „Dusha prava“ (1977), „Koleya“ (1983), „Babya trava“ (1987) va „Kamen. Peshera. Gora“, „Stixi“ (2002) va „Izbrannoe: stixotvoreniya i perevodi. Proza: v 2-x tomax“ (2008). 1970-1980-yillarda adabiy studiyaning tashkilotchisi va yetakchisi boʻlgan. Maya ingliz, chex, sloveniya va ispan tillaridan koʻplab tarjimalar muallifi ham hisoblanadi.

Maya Petrovna 2002-yilda „Kamen. Peshera. Gora“ kitobi uchun P. P. Bajov nomidagi mukofotga sazovor boʻlgan.

Shoira hozirda Yekaterinburg shahrida istiqomat qiladi.

 

Turkum:1937-yilda tugʻilganlar
Turkum:Alifbo boʻyicha shoirlar
Nildo Petrolina

Evanildo Fernandes Gomes (1986-yil 1-may, Petrolina, Braziliya) – Nildo Petrolina nomi bilan tanilgan, braziliyalik professional futbolchi, Petrolina Social Futebol Clube klubida yarim himoyachi sifatida toʻp surgan.

Faoliyatining koʻp qismini Portugaliyada oʻtkazgan, S.C. Beira-Mar, Arouca, Moreirense va C. D. Aves klublari safida Primeira Ligada 153 ta uchrashuvda maydonga tushgan va 18 ta gol urgan. Nildo 2017-yilda Moreirense klubi bilan Taça da Ligasida, bir yildan soʻng C. D. Aves bilan Taça de Portugaliyada gʻolib boʻlgan.

 Klubdagi faoliyati 
Petrolina Pernambukoning Petrolina shahrida tugʻilgan, oʻz mamlakatida faqat quyi ligada toʻp surgan. 2010-yilda 24 yoshli Petrolina Portugaliyaga koʻchib oʻtgan va u yerda professional faoliyatining katta qismini Segunda Ligasidagi CD Trofense klubida oʻtkazgan. Petrolina 2011—2012-yilgi mavsumda Primeira Ligada ishtirok etuvchi klub SC Beira-Mar bilan shartnoma imzoladi. Petrolina musobaqadagi debyutini 2011-yilning 14-avgustida Marítimo qarshi oʻyinda (0:0) oʻtkazdi va maydonda 80 daqiqa toʻp surdi. Petrolina oʻzining birinchi golini ikki hafta oʻtgach, Vitória de Guimarães klubiga qarshi oʻtkazilgan oʻyinda urgan va klubning 3:0 hisobidagi gʻalabasiga hissa qoʻshgan.

2014-yilning 5-iyulida Vengriyaning Fehérvár klubida bir yil oʻynab, 35 ta oʻyinda 8 ta gol urganidan soʻng, Petrolina Portugaliya oliy divizionining Arouca klubi bilan ikki yillik shartnoma imzolagan. Ammo, 2016-yil yanvar oyining oxirida Petrolina Moreirense klubiga oʻtgan.

2017-yil may oyida Petrolina va jamoadoshi Diego Galo CD Avesga koʻchib oʻtishgan. Taça de Portugal turnirida birinchi marta gʻalaba qozonganida Petrolina klub tarkibida oltita oʻyinda ishtirok etgan edi va 2018-yil 28-fevralda yarim finalning birinchi bosqichida Caldas S.C. klubiga qarshi oʻyinda penaltidan yagona golni kiritib, jamoasiga gʻalaba keltirgan.

Petrolina 2019-yil 9-yanvarda Portugaliyani tark etgan, oʻshanda Saudiya Arabistoni Professional Ligasining Pedro Emanuelning Al Taawoun klubi bilan shartnoma imzolagan. Bir yil oʻtgach, Petrolina shartnomani boshqa shartnomaga uzaytirgan.

2021-yil iyul oyida Petrolina Portugaliyaning Leixões SC klubiga qoʻshilgan. 35 yoshli futbolchi oktyabr oyida oʻz futbolchilik faoliyatini tugatganini eʼlon qilgan boʻlsa-da, 2022-yilning fevral oyida Sociedade Desportiva Juazeirense klubi tarkibiga qoʻshilgan.

 Mukofotlar 
Videoton

 Ligakupa ikkinchi oʻrin: 2013—2014

Moreirense

 Taça da Liga: 2016—2017

Aves

 Taça de Portugaliya: 2017—2018

Al Taawoun

 Qirollar kubogi: 2019

 

 
 
Turkum:1986-yilda tugʻilganlar
Turkum:Yashayotgan insonlar
Turkum:Braziliyalik erkak futbolchilar
Turkum:Erkak futbol yarim himoyachilari
Turkum:Leixões S.C. futbolchilari
Turkum:Saudiya Arabistoni Pro-ligasi futbolchilari
Turkum:Braziliyalik muhojir erkak futbolchilar
Turkum:Saudiya Arabistonidagi muhojir erkak futbolchilar
Turkum:Vengriyadagi muhojir erkak futbolchilar
Turkum:Portugaliyadagi muhojir erkak futbolchilar
Turkum:Primeira Liga futbolchilari
Danny Andersen

Danny Andersen (1983-yil 29-yanvar, Helsingør, Daniya) – daniyalik professional futbolchi, hozirda FA 2000 klubi safida oʻynamoqda1. senior – Danny Andersen‚ frederiksbergalliancen.dk.

 Klubdagi faoliyati 
Andersen Helsingør IF klubida 2003—2004-yilgi mavsumda 21 ta gol urgan, bu esa yilning eng yaxshi futbolchisi unvonini olishga imkon bergan. Keyingi uch yil davomida Denni Andersen Hellerup IK klubi tarkibida oʻynagan. Klubdagi faoliyati davomida Andersen Belgiyaning Pro-ligasida ishtirok etuvchi Gent klubi bilan Maccabi Haifaga qarshi o‘rtoqlik o‘yinida maydonga tushgan. Klub ligada qolish uchun kurashgan boʻlsa-da, bu Andersenning gol urishiga toʻsqinlik qilmagan. Uning Hellerup IK klubidagi soʻnggi mavsumida 15 ta gol urgan va Daniyaning 1-divizionida eng yaxshi toʻpurarlar roʻyxatida yuqori oʻrinni egallagan. Andersen Kasper Hjulmand murabbiylik qilayotgan Daniya Superligasidagi Lyngby klubiga o‘tishga qaror qildi.

Danny Andersen 2008-yilning yozida Lyngby Boldklubni tark etib, hujumchi izlayotgan BK Frem klubiga oʻtishga qaror qilgan. Andersen 2010-yilda bu klubni tark etgan boʻlsa-da, 2015-yilning yozida klub tarkibiga qaytgan.

Andersen 2016-yilgi mavsumni deyarli jarohatlar bilan oʻtkazdi va 2-jamoada atigi bir nechta oʻyinda maydonga tushdi. Andersen 2017-yilning qishida klubni tark etgan. Danny Fremad Amagerdagi sobiq murabbiyi Tim Ilsø bilan birgalikda Daniya ligasidagi FA 2000 klubida faoliyat yuritgan.

 Murabbiylik faoliyati 
2017-yil avgust oyida Andersen o‘zining sobiq klubi FA 2000da yangi bosh murabbiy Jesper Pedersenga yordamchi murabbiy etib tayinlandi.
 Oʻyin usuli 
Andersen juda mehnatsevar va tirishqoq hujumchi, , u juda harakatchan boʻlgan. Uning tezligi va fidoyiligi klubi uchun koʻplab imkoniyatlar yaratgan. Andersen kuchli zarbaga ega va maydondagi raqib yarim himoyachilari oʻrtasidagi boʻsh joylarni topa olardi. Hujumchi sifatida uning tezligi ajoyib va bu unga maydonda doimiy ravishda yangi imkoniyatlarni topishiga imkon yaratgan. Bu Andersen va ayniqsa klub uchun katta qiymatga ega boʻlganDanny Andersen, bkfrem.dk.

 Shaxsiy hayoti 
Uning akasi Ronnie Andersen ham Elite 3000 klubida oʻynagan.

 

Turkum:Futboldagi erkak hujumchilar
Turkum:Daniyalik erkak futbolchilar
Turkum:Yashayotgan insonlar
Turkum:1983-yilda tugʻilganlar
Olesya Nikolayeva

Olga (Olesya) Aleksandrovna Nikolayeva (1955-yil 6-iyun, Moskva, SSSR) – sovet va rus shoirasi, nosir, esseist. Maksim Gorkiy nomidagi Adabiyot instituti professori, 1988-yildan SSSR Yozuvchilar uyushmasi aʼzosi. „Shoir“ mukofoti (2006), Patriarx adabiy mukofoti (2012) va Rossiya Federatsiyasi hukumatining madaniyat sohasidagi mukofoti (2014) laureati.

Muallifning ijodi diniy yoʻnalishdic.academic.ru/dic.nsf/enc3p/213010 NIKOLAYeVA Olesya bilan ajralib turadi. Birinchi toʻplam „Sad chudes“ sheʼriy toʻplami (1980-yil) boʻldi, keyin Nikolayeva bir qator kitoblarni (sheʼriy toʻplamlar, nasriy asarlar, maqolalar va esselar) nashr etdi – baʼzilari turli mukofotlar bilan taqdirlangan. Olesya Nikolayevaning asarlari dunyoning koʻplab tillariga tarjima qilingan.

 Biografiyasi 
Olga Aleksandrovna yetti yoshidan she’r, oʻn besh yoshidan hikoyalar yozadi va 1972-yildan beri nashr etiladi. 1979-yilda Maksim Gorkiy nomidagi Adabiyot institutini (sheʼriyat boʻlimi; Yevgeniy Vinokurov seminari) tamomlagan. Birinchi sheʼriy toʻplam „Sad chudes“ (1980) sheʼriy kitobi boʻlib, Nikolayeva 25 yoshida nashr etilgan. 1988-1989-yillarda Litinstitutda „Rus diniy tafakkuri tarixi“ mavzusida maʼruzalar oʻqidi, 1989-yildan beri sheʼriy seminar olib boradi (adabiy ijod kafedrasi professori). 1998-yilda Avliyo Apostol va Evangelist Ioann Bogoslovning Teologiya universitetiga „Pravoslavlik va ijod“ kursini oʻqish va jurnalistika kafedrasi mudiri boʻlish uchun taklif qilindi.

Nikolayevaning poetikasiga xos baʼzi xususiyatlar: tavsifiylik va sanab oʻtish uslubini syujet-hikoya qilish tamoyili sifatida qoʻllash, „uzun“ nostandart sheʼriy oʻlchamlarga va hatto nasriy she’r janriga boʻlgan qiziqish („Grafoman“ asari misolida), kundalik turmush tafsilotlarini goʻzallashtirish hamda ularda metafizik mohiyatni koʻrishga intilish – qisman uning ilk „Sad chudes“ (1980) kitobidayoq shakllanib borgan.

 

Turkum:1955-yilda tugʻilganlar
Turkum:6-iyunda tug'ilganlar
Turkum:Alifbo boʻyicha shoirlar